# Huzestan

| Huzestan (`fa`) خوزستان |
| --- |
|  Položaj Huzestana u Iranu
 |
|  Iranska pokrajina
 |
| **Sjedište** | Ahvaz
 |
|  • **broj okruga** | 27
 |
|  • **broj općina** |  |
|  • **broj naselja** |  |
|  |
| **Jezici** | **perzijski**, lurski, arapski
 |
|  |
| **Površina** | 64.057 km² (na 10. mjestu) |
|  |
| **Stanovništvo** |
|  • **ukupno** (2006.) | 4,274.979 (na 5. mjestu) |
|  • **gustoća** | 66,7 st./km² (na 13. mjestu) |
|  |
| **Poštanski broj** | 63xxx-xxxxx, 64xxx-xxxxx
 |
| **Pozivni broj** | 611, 612, 622, 623, 624, 626, 631, 632, 641, 642, 651, 652, 671, 672, 681, 682, 691 i 692
 |
| **Registarska oznaka** | 14, 24 i 34
 |
| **ISO 3166-2** | IR-10 |
|  |
| **Vremenska zona** | IRST (UTC+3:30)
 |
|  • **ljetno (DST)** | IRDT (UTC+4:30)
 |
|  |
| **Web stranica** | www.ostan-kz.ir
 |
|  |
| [[datoteka:|275x400px]] Okruzi Huzestana
 |

**Huzestan** (perz. خوزستان; *Hūzestān*, punim imenom استان خوزستان; *Ostān-e Hūzestān*) je jedna od 31 iranske pokrajine. Smještena je u jugozapadnom dijelu zemlje, a omeđena je Ilamskom pokrajinom na sjeverozapadu, Luristanom i Isfahanskom pokrajinom na sjeveru, Čahar-Mahal i Bahtijarijem odnosno Kuhgilujom i Bojer-Ahmadom na istoku, Bušeherskom pokrajinom i Perzijskim zaljevom na jugu, te suverenom državom Irak na zapadu. Huzestan ima površinu od 64.057 km², a prema popisu stanovništva iz 2006. godine u pokrajini je živjelo 4,274.979 stanovnika. Sjedište pokrajine smješteno je u gradu Ahvazu, a ostali važni gradovi su Behbahan, Abadan, Andimešk, Horamšaher, Bandar-e Homeini, Dezful, Šuštar, Omidije, Ize, Bak-e Malek, Mahšaher, Dašt-e Azadegan, Ramhormuz, Šadegan, Šuš, Masdžid-Sulejman i Hoveize.

Kroz historiju je Huzestan je bio ono što današnji historičari nazivaju drevnim Elamom, kome je glavni grad bio Susa, a u prethodnim periodima su Iranci ovu provinciju nazivali Elam. Staroperzijski izraz za Elam bio je *Hudžijā*, što je dio i njegovog današnjeg imena. Huzestan je jedna od najstarijih iranskih pokrajina i ponekad se naziva *rodnim mjestom nacije* s obzirom da su se u ovom području naselila arijska plemena te asimilirala domorodačko elamitsko stanovništvo, udarivši tako temelje budućem Perzijskoj Ahemenidskoj i kasnijim moćnim iranskim monarhijama. Huzestan je također mjesto gdje se nalazila medicinska škola i grad Gondišapur.

Od 16. vijeka i početka safavidske dinastije u Iranu, južni dio pokrajine se postupno počeo nazivati Arabistan. Time se priznalo veliko naseljavanje arapskih plemena koja su dominirala južnim dijelom provincije od 13. vijeka. Arabistan je, međutim, naziv koji se koristio samo za područja južno i jugozapadno od grebena Ahvaz koji prolazi sredinom pokrajine od sjevrozapada prema jugoistoku i kroz Ahvaz. Sjeverno i sjeveroistočno od ove linije, iranski element (Bahtijari, Luri i ostali) su ostali dominantni do današnjeg dana i zadržali naziv Huzestan. Područja južno i jugozapadno od grebena Ahvaz, su od vlasti u safavidskoj prijestolnici Isfahan dobila naziv *Arabistan* da se prizna novi etnički realitet.

Trenutno Huzestan ima 18 zastupnika u iranskom parlamentu i šest zastupnika u Vijeću stručnjaka.

## Okruzi

* Abadanski okrug
* Agadžarijski okrug
* Ahvaški okrug
* Andički okrug
* Andimeškanski okrug
* Bagmalečki okrug
* Bavijski okrug
* Behbahanski okrug
* Daštazadeganski okrug
* Dezfulski okrug
* Gotvandski okrug
* Haftgelski okrug
* Hamidijski okrug
* Hendidžanski okrug
* Horamšaherski okrug
* Hovejški okrug
* Iški okrug
* Karunski okrug
* Lalijski okrug
* Mahšaherski okrug
* Masdžidsulejmanski okrug
* Omidijski okrug
* Ramhormuški okrug
* Ramširski okrug
* Šadeganski okrug
* Šuški okrug
* Šuštarski okrug

## Vanjske veze

* (`fa`) Službene stranice Huzestana Arhivirano 2007-06-23 na Wayback Machine-u
* (`fa`) Huzestanski ured za obrazovanje Arhivirano 2005-10-18 na Wayback Machine-u
* (`fa`) Slike Huzestana (IranOnline) Arhivirano 2007-09-27 na Wayback Machine-u

Ostali projekti

|  |  |
| --- | --- |
|  | U Wikimedijinoj ostavi ima još materijala o temi: **Huzestan** |